open-index/open-wikipedia-markdown huggingface dataset:
Dig It

**Dig It** הוא שיר של הביטלס מהאלבום Let It Be שיצא בשנת 1970. השיר נזקף לזכות לנון / מקרטני / האריסון / סטארקי והיה אחד השירים הבודדים שנזקפו לזכות כל ארבעת חברי הלהקה.

## רקע
### אלבום
השיר, יחד עם יצירה עממית בשם "Maggie Mae" הופיעו באלבום Let It Be, אך לא נכלל באוסף Let It Be... Naked.

### הקלטת השיר
מספר גרסאות הוקלטו במהלך הסשנים של Get Back / Let It Be, ב־24, 26, 27, 28 וב־29 בינואר 1969 באולפני אפל. הגרסה בת 51 שניות באלבום היא תמצית מהגרסה של 26 בינואר,   שהייתה ג'אם של 15 דקות, שהחלה ב-"Like a Rolling Stone". קטע מהסשן, שאורכו 4 דקות ו-30 שניות, מופיע בסרט התיעודי Let It Be. המשתתפים שם הם ג'ון לנון על שירה ובס 6 מיתרים, ג'ורג' הריסון בגיטרה, פול מקרטני בפסנתר, רינגו סטאר על תופים, ג'ורג' מרטין במראקס ובילי פרסטון על אורגן; כמו גם בתה בת השש של לינדה איסטמן, הת'ר, שלא הופיעה בגרסה שהופצה. לימים איסטמן נישאה לחבר הלהקה פול מקרטני. לאחר מותה של לינדה, פול אימץ את הת'ר.

בחלק הראשון לנון שר את הליריקה העיקרית עם קריאות של הריסון, בעוד הת'ר מוסיפה ווקאליות חסרת מילים. בהמשך מצטרף מקרטני ומגבה את לנון בשירת בריטון ווריאציה: "dig it up, dig it up, dig it up". בהמשך לנון חוזר על "Like a Rolling Stone" ונכנס לקטע המאזכר גופים ואישים מפורסמים: FBI,CIA, BBC,BB King, דוריס דיי ומאט באזבי.

הקטע באלבום Let It Be דוהה באלבום השני של לנון "כמו אבן מתגלגלת" ומסתיים בכך שלנון מדבר בפלסט : "זה היה '?Can You Dig It'" מאת ג'ורג'י ווד, ועכשיו נרצה לעשות את "Hark, the Angels Come"  (ג'ורג'י ווד היה ילד פלא שהופיע במיוזיק הול). המשפט השני נחתך בסרט Let It Be. למעשה הקריאות באו מהגרסה הראשונה, שהוקלטה ב-24 בינואר והייתה שונה משמעותית. ניתן לשמוע קטע מגרסה זו, שנקרא "?Can You Dig It", בדיסק הבונוס "Fly on the Wall"  לאלבום "Let It Be... Naked".

## משתתפים
* ג'ון לנון – שירה עיקרית, גיטרת בס
* פול מקרטני – פסנתר, שירה
* ג'ורג' האריסון – גיטרה (פנדר טלקסטר), קולות
* רינגו סטאר – תופים
* בילי פרסטון – אורגן האמונד
* ג'ורג' מרטין – מאראקס
* הת'ר מקרטני – קולות

## לקריאה נוספת

* 
* 
* 
* 


## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירי רשימה
סיאט מלאגה

**סיאט מאלגה** (בספרדית: **SEAT Málaga**) היא מכונית משפחתית, מתוצרת יצרנית הרכב הספרדית **[[סיאט]]** אשר יוצרה בין השנים 1992–1985 בספרד.

דגמי "סיאט מלאגה" התבססו על סיאט רונדה שיוצרה בין השנים 1986–1982.

## "סיאט מאלגה"

* קרוי על שם העיר מאלגה בחבל אנדלוסיה בדרום ספרד
* יוצרו 231,852 יחידות
* 4 דלתות סדאן
* 5 נוסעים
* מנוע קדמי / מנוע קירור מים / מנוע הנעה קדמית
* סוגי מנוע : מנועי בנזין, מנוע דיזל
* קיבולת מכל דלק - 47 ליטר
* נפח תא מטען - 515 ליטר
### תאוצות "סיאט מאלגה"
* תאוצה בין 0–100 קמ"ש היא 18.0 שניות (מנוע בנזין 1,193 סמ"ק).
* תאוצה בין 0–100 קמ"ש היא 13.0 שניות (מנוע בנזין 1,461 סמ"ק המפיק 86 כ"ס).
* תאוצה בין 0–100 קמ"ש היא 11.0 שניות (מנוע בנזין 1,461 סמ"ק המפיק 100 כ"ס).
* תאוצה בין 0–100 קמ"ש היא 21.9 שניות (מנוע דיזל 1,714 סמ"ק).

## דגמים
* "SEAT Málaga 1.2 L / GL / GLX"
* "SEAT Málaga 1.5 GL / GLX"
* "SEAT Málaga 1.5 Injection"
* "SEAT Málaga 1.7 LD / GLD"

## תמונות

קובץ:Seat Malaga in Israel 1988.jpg  | "סיאט מאלגה" (צולם בישראל בשנת 1988, מאחורי הדגם משמאל : כרמל שיוצרה בישראל)
קובץ:Seat Malaga Cambridge.jpg | "סיאט מאלגה"
קובץ:Seat Malaga hl titan.jpg | "סיאט מאלגה"
קובץ:SEAT malaga-sł.jpg | "סיאט מאלגה"
קובץ:SEAT Malaga Injection (22936022776).jpg | "סיאט מאלגה"
קובץ:Seat Malaga GL1.5 Back.JPG | "סיאט מאלגה" דגם "GL1.5"
קובץ:SEAT Malaga GLX Must rear view.jpg | "סיאט מאלגה" דגם "GLX"
קובץ:SEATMalagafront.jpg | "סיאט מאלגה"
קובץ:SEAT Malaga 1989 Sedan.jpg | "סיאט מאלגה", שנת 1989


## ראו גם
* סיאט רונדה

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1985
מאלגה
קטגוריה:מכוניות ספרדיות
משינוסטרויטל פסקוב

**משינוסטרויטל פסקוב** הייתה קבוצת כדורגל רוסית מהעיר פסקוב, ששיחקה באופן מקצועי משנים 1970 עד 1974 ובשנים 1990 עד 1997 ושוב בשנים 2000–2005. התוצאה הטובה ביותר הייתה במקום השני באזור מערב של הליגה השנייה ברוסיה בשנת 2001.

אלופת ליגת הכדורגל החובבנית - אזור צפון-מערב ושלב הגמר (1999). מחזיקת גביע צפון-מערב (1999).

## שמות הקבוצה
* 1970: אלקטרון פסקוב
* 1971–1998: משינוסטרויטל פסקוב
* 1998–2000: פסקוב
* 2001–2005: פסקוב-2000

## קישורים חיצוניים

* Team history at KLISF

קטגוריה:קבוצות כדורגל רוסיות שהתפרקו
קטגוריה:קבוצות כדורגל שהוקמו ב-1970
קטגוריה:פסקוב: מועדוני כדורגל
פייר ברזול

**פייר ברזול** (בצרפתית: **Pierre Brésolles**; נולד בשם: **Claire Brésolles**; 10 בנובמבר 1929 – 13 בינואר 2018) היה אתלט צרפתי, זוכה מדליית כסף באליפות אירופה (אוסלו 1946) בריצת שליחות 4x100 מטר ומדליית ארד בריצת 100 מטר לנשים. הוא נולד כאינטרסקס.

## ביוגרפיה
ברזול נולד בנרבון כאינטרסקס וחי כנקבה.

באליפות אירופה שנערכה באוסלו, נורווגיה בשנת 1946 זכה ברזול בשתי מדליות, כסף וארד. מדליית כסף, בריצת שליחות 4x100 מטר ביחד עם לאון קורלה, אן-מארי קולשן ומוניק דרישון בתוצאה של 48.5 שניות, אחרי הולנד (47.8 שניות) ולפני ברית המועצות (48.7 שניות) ומדליית ארד, בריצת 100 מטר בתוצאה של 12.2 שניות, אחרי יבגניה סצ'נובה מברית המועצות (11.9 שניות) וויניפרד ג'ורדן מבריטניה (12.1 שניות).

## חייו האישיים
לאחר שפרש מספורט תחרותי סיים את שרותו הצבאי. ובשנות ה-50 הודיע על היותו גבר טרנסג'נדר.

## ראו גם
*טרנסג'נדריות ואינטרסקסואליות בספורט

## קישורים חיצוניים

* L’intersexualité en athlétisme ou les femmes androgynes 

קטגוריה:אצנים צרפתים
קטגוריה:אתלטים להט"בים
קטגוריה:אתלטיות להט"ביות
קטגוריה:ספורטאים להט"בים צרפתים
קטגוריה:ספורטאים אינטרסקס
קטגוריה:ספורטאים טרנסג'נדרים
קטגוריה:צרפתים שנולדו ב-1929
קטגוריה:צרפתים שנפטרו ב-2018
לאון קורלה

**לאון "ליאו" קורלה** (בצרפתית: **Léon Caurla**; נולד בשם: **Léa Caurla**, 4 בספטמבר 1926 – 2 במרץ 2002) היה אתלט צרפתי, זוכה מדליית כסף באליפות אירופה (אוסלו 1946) בריצת שליחות 4x100 מטר ומדליית ארד בריצת 200 מטר לנשים. הוא נולד כאינטרסקס.

## ביוגרפיה
קורלה נולד וגדל באטיין, מחוז מז כאינטרסקס וחי כנקבה.

באליפות אירופה שנערכה באוסלו, נורווגיה בשנת 1946 זכה קורלה בשתי מדליות, כסף וארד. מדליית כסף, בריצת שליחות 4x100 מטר ביחד עם פייר ברזול, אן-מארי קולשן ומוניק דרישון בתוצאה של 48.5 שניות, אחרי הולנד (47.8 שניות) ולפני ברית המועצות (48.7 שניות) ומדליית ארד, בריצת 200 מטר בתוצאה של 25.6 שניות, אחרי יבגניה סצ'נובה מברית המועצות (25.4 שניות) וויניפרד ג'ורדן מבריטניה (25.6 שניות). בשלב חצי הגמר הוא סיים ראשון במקצה בתוצאה של 25.5 שניות, לפני ג'ורדן הבריטית (25.5 שניות).

בתחרות שנערכה בין נבחרות בריטניה וצרפת ב-7 בספטמבר 1947 הוא ניצח בריצת 200 מטר בשיא צרפת חדש של 24.9 שניות.

## חייו האישיים
בשנות ה-50 הודיע קורלה על היותו גבר טרנסג'נדר והוא עבר ניתוח להתאמה מגדרית. הוא התחתן, הקים משפחה והיה לאבא. הוא עבד בחנות פרחים נודדת.

## ראו גם
*טרנסג'נדריות ואינטרסקסואליות בספורט

## קישורים חיצוניים

* Athlete, 25, Changes sex, Trove, 4 March 1952 
* L’intersexualité en athlétisme ou les femmes androgynes 

## הערות שוליים

קטגוריה:אצנים צרפתים
קטגוריה:אתלטים להט"בים
קטגוריה:אתלטיות להט"ביות
קטגוריה:ספורטאים להט"בים צרפתים
קטגוריה:ספורטאים אינטרסקס
קטגוריה:ספורטאים טרנסג'נדרים
קטגוריה:צרפתים שנולדו ב-1926
קטגוריה:צרפתים שנפטרו ב-2002
קילונובה

ממוזער|תרשים אילוסטרציה של קילונובה בו שני כוכבי נייטרונים מתנגשים.
**קילונובה** (הידועה גם בשם: **[[סופרנובה]] מחודשת**) הוא אירוע שבו שני כוכבי נייטרונים נקלעים לאינטראקציה כבידתית משותפת. בעקבות האינטראקציה החזקה ביניהם, נוצרים גלי כבידה. כוכבי הנייטרונים נעים סביב מרכז המסה המשותף במהירות ההולכת וגדלה ובמרחק ההולך וקטן, דבר המחזק את גלי הכבידה הנוצרים, עד שלבסוף הם מתאחדים בפיצוץ היוצר חור שחור. בליבות הכוכבים שוכנים טריליוני נייטרונים וכתוצאה מהפיצוץ העז מתפתחות מספר תגובות שרשרת:

# חלק מהנייטרונים שלא נבלעו בחור השחור עוברים דעיכת בטא, כתוצאה מאינטראקציה עם הכוח הגרעיני החלש.
# במסגרת דעיכה זו הם משחררים בוזוני W שמתפרקים לבסוף לאלקטרונים ולנייטרינו.
# האלקטרונים מהדעיכה נמשכים לפרוטונים שסביבם, ולעומתם אלפי טונות של נייטרינו משתחררים לחלל וגורמים לסערת נייטרינו, הרחק מהחור השחור.
# בנוסף, בשל כוח הכבידה החזק, הפרוטונים האלקטרונים והנייטרונים הנותרים, יוצרים יסודות כבדים יותר.

ברגעי הפיצוץ נוצרים תנאים כה קיצוניים עד שהאטומים מסתדרים מחדש בעקבות היווצרות של חומר חדש העשיר בנייטרונים, ולא כתוצאה מהיתוך גרעיני. כמו בסופרנובה מסיבית היוצרת חור שחור, גם בקילונובה יכולות להיווצר קרני גמא. מהגילויים האחרונים נובע כי הקילונובה היא האחראית הבלעדית לקיומן של מתכות הכבדות יותר מברזל (כמו אורניום, זהב ופלטינה). חלק לא זניח מהמסה, שהייתה מעורבת בקילונובה, תתפזר בעקבות הפיצוץ בצורת חומרים אלו ואחרים, והחלק הנותר יהפוך לחור שחור.

## קישורים חיצוניים

* 
*  
*  
* 
* List of all known kilonovae at The Open Kilonova Catalog 
## הערות שוליים

קטגוריה:סופרנובות
דיוויזיית חיל הרגלים הראשונה (בריטניה)

**הדיוויזיה הראשונה של [[הצבא הבריטי]]** הייתה דיוויזיה בריטית סדירה, אשר לחמה במלחמות השונות של בריטניה במספר גלגולים מתחילת המאה ה-19 ועד לפירוקה בשנת 1960.

## היסטוריה
### המלחמות הנפוליאוניות
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד ג'ון הופ, והיא כללה כוחות אנגלים והנובריים, וכן את הלגיון הגרמני של המלך. הדיוויזיה לחמה בקרבות השונים בחצי האי האיברי, ובשנת 1815 לחמה בקרב קאטר ברה ובקרב ווטרלו בפיקודו של ג'ורג' קוק.

### מלחמת קרים
הדיוויזיה לחמה במלחמת קרים בפיקודו של הנסיך ג'ורג', דוכס קיימברידג', תוך שהיא כוללת את חטיבת המשמר ואת חטיבת היילנד, לצד הצבא הצרפתי וצבא האימפריה העות'מאנית כנגד צבא האימפריה הרוסית, והיא נטלה חלק בקרב אינקרמן, הקרב על האלמה והמצור על סבסטופול.

### מלחמת הבורים
הדיוויזיה לחמה במלחמת הבורים השנייה תחת פיקודו של פאול מתואן, והייתה חלק מהקורפוס ה-1. הדיוויזיה לחמה בקרבות השונים של המלחמה, תוך שהיא סופגת בחלקם אבדות כבדות, ומיולי 1900 עד סוף המלחמה היא לא פעלה כיחידה אחת. לאחר המלחמה הוצבה הדיוויזיה בפיקוד אלדרשוט כחלק מהקורפוס ה-1, והתעתדה להיות חלק מחיל המשלוח במקרה שתפרוץ מלחמה.

### מלחמת העולם הראשונה
עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה במהלך הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. לאחר מכן לחמה הדיוויזיה בקרבות השונים של החזית המערבית, ובכלל זה קרב איפר השני, קרב לוס, הקרב על הסום וקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים.

### מלחמת העולם השנייה
שמאל|180px|ממוזער|סמל הדיוויזיה במלחמת העולם השנייה
עם פרוץ מלחמת העולם השנייה נשלחה הדיוויזיה ה-1 לצרפת תחת פיקודו של הרולד אלכסנדר, כחלק מחיל המשלוח הבריטי. הדיוויזיה לחמה במהלך המערכה על צרפת ועל ארצות השפלה, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה. במרץ 1943 נשלחה הדיוויזיה לצפון אפריקה, שם לחמה כחלק מהארמייה הראשונה במהלך המערכה בתוניסיה. בדצמבר 1943 נשלחה הדיוויזיה לחזית האיטלקית, שם לחמה בתחילה כחלק מהארמייה הבריטית השמינית, אולם עד מהרה היא הועברה תחת פיקוד הארמייה האמריקנית החמישית, עימה היא לחמה במהלך קרב אנציו. לאחר מכן השתתפה הדיוויזיה בשחרור רומא ובלחימה כנגד הקו הגותי, ובינואר 1945 הוחזרה הדיוויזיה לבריטניה.

### לאחר המלחמה
לאחר המלחמה הדיוויזיה שהתה בארץ ישראל לזמן קצר, הועברה למצרים במשך כמה חודשים וחזרה לארץ ישראל באפריל 1946. שנתיים לאחר מכן, עם סיום המנדט הבריטי על ארץ ישראל, חזרה הדיוויזיה למצרים, ובילתה גם תקופות בלוב עד שנת 1951. באוקטובר אותה שנה. בזמן שכוחות בריטיים יצאו ממצרים מחוץ לאזור תעלת סואץ, החזיקה הדיוויזיה את האזור הקטן הזה. לאחר הנסיגה של כוחות בריטיים ממצרים, חזרה הדיוויזיה לבריטניה לזמן קצר בשנים 1955 ו-1956. לאחר מכן הוצבה הדיוויזיה בגרמניה כחלק מהקורפוס ה-1 במסגרת ארמיית הריין הבריטית, ובשנת 1960 פורקה הדיוויזיה.

## קישורים חיצוניים

* הדיוויזיה ה-1 באתר הצבא הבריטי במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
1
1
ליגת המשנה הרוסית בקטרגל

**ליגת המשנה הרוסית בקטרגל** (ברוסית: **Высшая лига чемпионата России по мини-футболу**; רשמית: "הליגה הבכירה של אליפות רוסיה בקטרגל") היא הליגה השנייה בחשיבותה בענף הקטרגל, שנערכת בחסות התאחדות הקטרגל הרוסית.

מנצחת הליגה מעפילה לליגת העל. עד 2003 היא נקראה "הליגה הראשונה". 
## פורמט
הטורניר מורכב משתי חטיבות: "מערב" ו"מזרח". התחרויות מתקיימות בשני שלבים - אזוריים וסופיים. המשתתפים מחולקים לשתי חטיבות: "מזרח" ו"מערב". בחטיבת "מערב" הקבוצות משחקות 2 משחקים: בבית ובחוץ ובחטיבת "מזרח" הקבוצות מחולקות לבתי משנה (צפון, דרום, מערב, מרכז, מזרח), כל קבוצה בבית המשנה משחקת שני משחקי בית וחוץ. בהתבסס על תוצאות השלב האזורי בתחרות, מתחיל השלב האחרון הכולל 4 הקבוצות הטובות ביותר מחטיבת "מערב" ו-4 הקבוצות הטובות מחטיבת "מזרח".

שלב הגמר נערך על פי שיטת גביע, החל מרבע הגמר שמסתיים במשחקים על המקום השלישי והגמר, בו משחקים משחק אחד בבית ומשחק חוץ. ברבע הגמר הקבוצות מפוצלות לזוגות "מערב" - "מזרח": 

המנצחות מרבע הגמר עולות לחצי הגמר ומשחקות משחק אחד בבית ומשחק חוץ. המנצחות בחצי הגמר משחקות בגמר האליפות והמפסידות מתמודדות במשחק על המקום השלישי. בתום העונה, התאחדות הקטרגל הרוסית מזמינה את הזוכה בליגה או אפילו מספר מועדונים (הזמנות מגיעות אפילו למועדונים מהליגה הראשונה) להשתתף באליפות, אך המעבר לאליפות כרוך ברישוי מיוחד קפדני ולא כל מועדון מוכן להעפיל ומעדיף להישאר בליגה התחתונה. 
## זוכות

## קישורים חיצוניים
* התאחדות הקטרגל של רוסיה 
## הערות שוליים

קטגוריה:רוסיה: קטרגל
פרס דוב הכסף לתסריט הטוב ביותר

**פרס דוב הכסף לתסריט הטוב ביותר** (בגרמנית: **Silberne Bär für das beste Drehbuch**) הוא פרס שניתן בפסטיבל הקולנוע הבינלאומי בברלין על הישג בתסריטאות.

## זכיות

## קישורים חיצוניים
* האתר הרשמי של פסטיבל הסרטים הבינלאומי בברלין

דוב הכסף
דוב הכסף לתסריט הטוב ביותר
קטגוריה:פסטיבל הסרטים הבין-לאומי בברלין
שי רוזנצוויג

**שי רוזנצוויג** (נולד ב-16 בדצמבר 1975) הוא יזם הייטק ישראלי וראש מועצת אלפי מנשה. רוזנצוויג שירת כמ"פ במילואים בדרגת סרן.

## ביוגרפיה
### פעילות ציבורית
#### ראש מועצת אלפי מנשה
ראש מועצת אלפי מנשה בבחירות 2018 התמודד רוזנצוויג מול שלושה מועמדים נוספים, בהם ראש המועצה המכהן שלמה קטן, וניצח בסיבוב הראשון כאשר זכה בכ-42% מן הקולות.

כראש מועצה רוזנצוויג התמקד בהבראת היישוב מבחינה כלכלית, אשר היה שרוי בחובות של עשרות מיליוני שקלים. כיום, לפי נתוני משרד הפנים, היישוב מאוזן תקציבית וסיים בהצלחה תוכנית הבראה. מבחינה ביטחונית, רוזנצוויג נחשב ממי שהוביל את המאבק לסגירת הפרצות בגדר במהלך 2022 ואף העביר את לשכתו לפרצה בגדר ההפרדה.

במהלך ההתמודדות לתפקיד ראש המועצה, הבטיח רוזנצוויג לקדם שקיפות ציבורית כדי לחזק את הידע, האמון והשתתפות הציבור במערכת הפוליטית. בתוך כך החל רוזנצוויג לשדר את הישיבות לראשונה בשידור חי וכן להשקיף את יומנו לציבור.

בבחירות שהתקיימו בפברואר 2024, זכה רוזנצוויג להמשיך לקדנציה שנייה, כאשר זכה בכ-85% מן הקולות, ואף דורג ברשימת 15 ראשי הערים האהודים ביותר. רשימתו למועצה, עשייה, זכתה להישג השיא אי פעם באלפי מנשה, עם 7 מנדטים מתוך 9 בסה"כ.

#### חבר מועצת אלפי מנשה
בשנת 2013 ייסד רוזנצוויג את סיעת ״עשייה״, אשר חרתה על דגלה את קידום הצעירים, חיזוק הקהילה, החדשנות והחינוך. בבחירות שהתקיימו ב-2013, זכתה הסיעה ב-36% מן הקולות. בשנים אלה כיהן רוזנצוויג כחבר מועצת אלפי מנשה, כמ"מ החברה הכלכלית, כיו"ר ועדת החדשנות והשירות לתושב וכן בתפקידים נוספים.

### תפקידים ציבוריים נוספים
לצד תפקידו כראש מועצת אלפי מנשה, רוזנצוויג פעיל בשלטון המקומי במועצת יש"ע וממלא מספר תפקידים:
* יו"ר ועדת טכנולוגיה בשלטון המקומי
* יו"ר דירקטוריון החברה לחדשנות בשלטון המקומי
* חבר בוועדת החינוך של השלטון המקומי
* ממייסדי אשכול הרשויות יו"ש
* יו"ר ועדת החדשנות של יו"ש
* חבר דירקטוריון במפעל הפיס
* חבר דירקטוריון בשלטון המקומי

## חיים אישיים
רוזנצוויג גרוש ואב לשלושה ילדים.

## קישורים חיצוניים

### רשתות חברתיות

### בתקשורת
* 
* 
* 
* 
* בני קימרון, תוכנית הקיצוצים של אלפי מנשה, ידיעות השרון, 22 ביוני 2019

## הערות שוליים

קטגוריה:ראשי מועצת אלפי מנשה
קטגוריה:ראשי רשויות מקומיות שנבחרו ברשימה עצמאית
קטגוריה:בוגרי אורט שפירא (כפר סבא)
קטגוריה:ישראלים שנולדו ב-1975
חג הרפובליקה

**חג הרפובליקה** (באיטלקית: **Festa della Repubblica**), הנקרא גם "**השני ביוני**", הוא חג לאומי ויום רפובליקה איטלקי, שנחגג בתאריך ה-2 ביוני בכל שנה ומציין את הולדת האומה המודרנית. החגיגה המרכזית נערכת ברומא.

חג הרפובליקה הוא אחד מהסמלים הלאומיים של איטליה.

החג מציין את משאל העם החוקתי שהתקיים בזכות בחירה אוניברסלית בשנת 1946, בו העם האיטלקי נקרא לקלפי כדי להחליט על צורת הממשל בעקבות מלחמת העולם השנייה ונפילת הפשיזם.

טקס האירוע המאורגן ברומא כולל הנחת זר דפנה כמחווה לחייל האלמוני באנדרטת ויטוריו אמנואלה השני על ידי נשיא נשיא ומצעד צבאי לאורך ויה דיי פורי אימפריאלי ברומא.
ממוזער|תוצאות משאל העם החוקתי לפי חלוקה לאזורים

## היסטוריה
ב-2 וב-3 ביוני 1946 נערך משאל העם  חוקתי בו נקראו האיטלקים לקלפיות כדי להחליט איזו צורת ממשל - מונרכיה או רפובליקה - לתת למדינה. משאל העם הוכרז בתום מלחמת העולם השנייה, שנים ספורות לאחר נפילת המשטר הפשיסטי באיטליה, המשטר הדיקטטורי שנתמך על ידי בית המלוכה האיטלקי, בית סבויה, במשך למעלה מעשרים שנה.

תומכי הרפובליקה בחרו בסמל האיטליה טוריטה, ההאנשה הלאומית של איטליה, ששימש במערכת הבחירות והוטבע על כרטיס משאל העם, בניגוד לשלט האצולה של סבויה שיצג את המונרכיה.

משאל העם החוקתי זה היה ההצבעה הראשונה בזכות הבחירה האוניברסלית באיטליה. תוצאותיו היו 12,717,923 קולות (54.3%) לטובת רפובליקה ו-10,719,284 (45.7%) בעד מונרכיה, הועברו ב-10 ביוני 1946, אז הכריז בית משפט העליון קאסציה, לאחר 85 שנים של ממלכת איטליה, על הולדת הרפובליקה האיטלקית, שאושרה סופית ב-18 ביוני.

מלך איטליה, אומברטו השני מבית סבויה, החליט לעזוב את איטליה ב-13 ביוני כדי להימנע מההתנגשויות בין מונרכיסטים לרפובליקנים, שכבר התבטאו באירועים עקובים מדם בערים שונות באיטליה, מחשש שיוכלו להתרחב ברחבי המדינה. הוא יצא לגלות בפורטוגל. החל מה-1 בינואר 1948, עם כניסתה לתוקף של חוקת הרפובליקה האיטלקית, נאסר על כניסתם של צאצאי אומברטו השני לאיטליה; האיסור בוטל בשנת 2002. 11 ביוני 1946, היום הראשון של איטליה הרפובליקנית, הוכרז כחג בציבור.
[ממוזער|צבעי [דגל איטליה בקולוסיאום ב-2 ביוני 2017]]

## ראו גם
* יום השנה לשחרור איטליה

## קישורים חיצוניים

## הערות שוליים

קטגוריה:חגים ומועדים לאומיים
קטגוריה:איטליה: תרבות
קטגוריה:בעקבות מלחמת העולם השנייה: איטליה
ראיין מקארתי

**ראיין ד. מקארתי** (באנגלית: **Ryan D. McCarthy**; נולד ב-1973) הוא פוליטיקאי ואיש עסקים אמריקאי ולשעבר איש יחידת הריינג'רס של צבא ארצות הברית. החל מ-30 בספטמבר 2019 ועד השבעת ג'ו ביידן לנשיאות כיהן כמזכיר הצבא של ארצות הברית. ביוני 2017 מינה אותו נשיא ארצות הברית דונלד טראמפ כתת-מזכיר הצבא. ב-1 באוגוסט אותה שנה אישר הסנאט את מינויו. מ-3 באוגוסט ועד 20 בנובמבר 2017 הוא שימש כמזכיר הצבא בפועל. מ-24 ביוני ועד 15 ביולי 2019, כאשר מזכיר הצבא מארק אספר שימש כמזכיר ההגנה בפועל, נטל מקארתי על עצמו את תפקידי מזכיר הצבא. ב-21 ביוני אותה שנה מינה הנשיא טראמפ את מקארתי כמזכיר הצבא. ב-26 בספטמבר אושר מינויו על ידי הסנאט וב-30 בספטמבר הוא הושבע כמזכיר הצבא.

## השכלה ושירות צבאי
מקארתי סיים תואר ראשון בהיסטוריה במכון הצבאי של וירג'יניה. הוא בעל תואר שני במנהל עסקים מבית הספר למנהל עסקים על שם רוברט ה. סמית' של אוניברסיטת מרילנד. כאיש יחידת הריינג'רס של צבא ארצות הברית הוא שירת ברגימנט הריינג'רס ה-75 במהלך הפלישה האמריקאית לאפגניסטן.

## קריירה
לאחר שחרורו מהצבא עבד מקארתי ב"תאגיד הבנקאות של הונג קונג ושאנגחאי". לאחר מכן הוא היה לחבר צוות מקצועי של הוועדה ליחסי חוץ של בית הנבחרים של ארצות הברית. בהמשך הוא שימש כעוזר מיוחד למזכיר ההגנה רוברט גייטס.

ב-2011 הצטרף מקארתי ללוקהיד מרטין, שם הוא עבד במיזמים שונים, כולל במיזם ה-F-35 לייטנינג II. בתפקידו האחרון שם הוא שימש כסגן הנשיא לתוכנית התחזוקה של מיזם ה-F-35.

## קישורים חיצוניים

* ביוגרפיה באתר מחלקת ההגנה 

## הערות שוליים

קטגוריה:בוגרי המכון הצבאי של וירג'יניה
קטגוריה:בוגרי אוניברסיטת מרילנד
קטגוריה:מזכירי הצבא של ארצות הברית
קטגוריה:הריינג'רס
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1973
קטגוריה:עובדי לוקהיד מרטין
הטמרייר הלוחמת

**הטמרייר הלוחמת** (באנגלית: **The Fighting Temeraire**) היא יצירה בצבעי שמן של הצייר האנגלי ויליאם טרנר משנת 1838. היצירה הוצגה לראשונה באקדמיה המלכותית לאמנויות בשנת 1839. בציור מתוארת ספינת מלחמה אה"מ טמרייר , אחת מהספינות שהשתתפו בקרב טרפלגר.

הציור מוצג בגלריה הלאומית שבלונדון, וטרנר הוריש אותו למדינה בשנת 1851. ב-2005, בסקר שנערך על ידי רדיו BBC, היצירה נבחרה כציור הבריטי האהוב ביותר. בשנת 2020, הציור נוסף לגב שטר ה-20 פאונד הבריטי.

## אודות היצירה
טרנר השלים את הציור בשיא הקריירה שלו, והציור הוצג באקדמיה המלכותית לאמנויות בלונדון במשך כ-40 שנה. הצייר נודע בציורי הנוף שלו שבהם הוא עשה שימוש בים, במזג האוויר ובאור. טרנר חיי רוב חייו ליד נהר התמזה, ורוב יצירותיו נסובו על סצנות של סירות ומים. הוא נהג להשתמש בצבעי שמן ומים, לעשות סקיצות של יצירותיו ולהשלימם בסטודיו.

טרנר חזה בטמרייר בביצות בגריניץ' ביחד עם הצייר קלארקסון סטנפילד בצהריי 5 בספטמבר 1838. הטמרייר, אוניית מפרש ידועה אך מיושנת, נגררה למעגן רות'רהית'  שם הייתה מיועדת לפירוק, לאחר שהצי המלכותי מכר אותה לטובת הצטיידות באוניות חדישות יותר, ושיט זה היה איפוא בבחינת דרכה האחרונה. לא ידוע אם בעת הזו טרנר הספיק ליצור סקיצות של האונייה, אך מאוחר יותר הוא הספיק לתפוס את הספינה במעגן ברות'רהית', שם הוא יצר מספר סקיצות ליצירה. מזג האוויר באותו יום היה שמשי, והרקע המעונן הוא פרי המצאתו של הצייר. בציור נראית ספינת גרר מונעת בקיטור המושכת את הטמרייר, אף על פי שבמציאות היו שתי גוררות כאלו. ניתן לראות את טרנר ואת סטנפילד בסירה קטנה בצידו הימני של הציור.

הצייר היה בן 28 כאשר בריטניה נכנסה למלחמות הנפוליאוניות, ותקופה זו חיזקה אצלו את רגש הפטריוטיזם כלפי המדינה. הטמרייר הייתה ידועה מאוד עקב ההצלחה שלה בקרב בטרפלגר, ומכירתה לפירוק עוררה התעניינות וסיקור תקשורתי נרחב. ייתכן כי זאת הסיבה שהביאה את האונייה לידיעתו של טרנר ולרצונו לצייר אותה.

### סמליות
הקומפוזיציה בציור היא ייחודית מפני שהנושא המרכזי בה, האונייה, מופיע רק בחלקו השמאלי. הספינה מודגשת על רקע השמים הכחולים והערפל שמסביבה. יופייה של הטרמרייר הישנה מנוגד לספינת הגרר החדישה אך מכוערת, המוציאה עשן מארובתה. טרנר יצר משולש של ארבע ספינות התוחמות את רקע השמים הכחולים. הספינה הגדולה שבהן היא הטרמייר, והשלוש האחרות קטנות יותר באופן היוצר את המשולש.

בצידו האחר של הציור, בדיוק באותו מרחק של הטמרייר מהקצה, שוקעת השמש. קרני השמש השוקעת מתפרסות על רחבי העננים מעליה, וניתן לראות את השתקפותה על המים. ההשתקפות של השמש על המים והעשן המיתמר מהגוררת דומים מאוד בצבעם. שקיעת השמש מסמלת סופה של תקופה עבור הצי המלכותי הבריטי. מעל התורן של הטמרייר מגיח הירח, המסמל את תחילתה של תקופת המהפכה התעשייתית. היצירה מסמלת את סוף עידן הגבורה של אוניות המפרש, ואולי גם חששות מסוף הקריירה המפוארת של הצייר עצמו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
קטגוריה:אוספי הגלריה הלאומית (לונדון)
קטגוריה:ויליאם טרנר (צייר)
קטגוריה:ציורים ימיים
קטגוריה:מים באמנות
נועם אביבי

**נועם אביבי** (נולד ב-25 בפברואר 1999) הוא כדורסלן ישראלי, המשחק בעמדת הפאוור פורוורד בקבוצת הפועל עפולה מליגת העל בכדורסל.

## ביוגרפיה
אביבי גדל בגבעתיים, שיחק כילד בקבוצת הכדורסל של עירוני רמת גן עד לכיתה ט'.

## קריירה
בכיתה י' עבר לאקדמיה לכדורסל של איגוד הכדורסל במכון וינגייט. את לימודי התיכון סיים בכיתת ספורטאים בבית הספר העל יסודי חוף השרון.
עונתו הראשונה בקבוצת בוגרים הייתה עונת 2017/2018 בליגה העל בקבוצת בני הרצליה. בעונת 2018/19 הושאל לקבוצת הפועל כפר סבא מהליגה הלאומית בכדורסל.

בקיץ 2019 חזר לשחק בקבוצת בני הרצליה שירדה בתום העונה הקודמת לליגה הלאומית. לקראת סוף העונה של 2019/20 בעקבות משבר הקורונה, הופסקה הליגה הלאומית כאשר בני הרצליה ממוקמת במקום הראשון בטבלה. בהחלטת איגוד הכדורסל נקבע שבני הרצליה תעלה לליגת העל ביחד עם השנייה בטבלה הפועל חיפה. בעקבות סיום הליגה המוקדמת, אביבי הושאל לקבוצת מכבי ראשון לציון עד לסוף העונה בליגת העל. בתום העונה חתם חוזה לשנתיים במכבי ראשון לציון.

### בנבחרות הלאומיות
ב-2015 וב-2016 היה חלק מהסגל של הנבחרת הקדטים והנוער. ב-2017 שיחק באליפות אירופה דרג ב' לנבחרות עד גיל 18. בטורניר שנערך בטאלין אסטוניה, הנבחרת סימה את הטורניר במקום הרביעי. במשחק השיא שלו בטורניר קלע 15 נקודות בניצחון על נבחרת פורטוגל.

ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה.

ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. במשחק השיא שלו בטורניר קלע 17 נקודות בניצחון על נבחרת מונטנגרו.

## קישורים חיצוניים

* פרופיל השחקן  באתר איגוד הכדורסל בישראל

## הערות שוליים

קטגוריה:כדורסלנים ישראלים
קטגוריה:כדורסלני בני הרצליה
קטגוריה:כדורסלני הפועל כפר סבא
קטגוריה:כדורסלני מכבי ראשון לציון
קטגוריה:כדורסלני הפועל גלבוע גליל
קטגוריה:כדורסלני הפועל אילת
קטגוריה:גבעתיים: כדורסלנים
קטגוריה:בוגרי בית הספר כצנלסון (גבעתיים)
קטגוריה:בוגרי בית החינוך המשותף חוף השרון
קטגוריה:כדורסלני הפועל עפולה
קטגוריה:ישראלים שנולדו ב-1999
Shameless

"**Shameless**" (בעברית: "**חסרת בושה**") הוא סינגל שהוקלט על ידי הזמרת הקובנית-אמריקאית קמילה קביו מתוך האלבום השני שלה, Romance. הוא יצא באותו היום עם הסינגל "Liar" ב-5 בספטמבר 2019, כאחד משני הסינגלים המובילים מתוך האלבום.

## רקע
ב-1 בספטמבר קביו פרסמה טיזר לפרויקט עתידי בשם "Romance". החלק הראשון מתוך הפרויקט היה עתיד לצאת ב-5 בספטמבר. בימים שלאחר מכן חשפה קביו את עיצוב העטיפה לסינגלים "Shameless" ו"Liar".

השיר הוא בלדת פאוור פופ אפלה. השיר נכתב על ידי קמילה קביו, אלי טמפוסי, אנדרו וואט, ג'ון בליון, ג'ורדן ג׳ונסון וסטפן ג׳ונסון.

נכון למאי 2020, יש לשיר מעל ל-100 מיליון השמעות בפלטפורמת הסטרימינג ספוטיפיי.

## ווידאו קליפ
הקליפ מכיל כמה סצנות של הזמרת מופיעה במקומות שונים, כמו בתא וידוי קתולי, רוקדת לצד חבורת רקדניות שלובשות שמלות אדומות, זוחלת בחדר בוער, ורצה ברחוב תוך שהיא לבושה בשמלה לבנה.

הווידאו יצא ב-5 בספטמבר 2019. נכון ליוני 2020, הקליפ מחזיק בכ-94 מיליון צפיות ו-1.7 מיליון לייקים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי קמילה קביו
קטגוריה:שירי פופ פאנק
קטגוריה:שירי פופ רוק אמריקאיים
קטגוריה:שירי רוק אמריקאיים
קטגוריה:שירי כסף בממלכה המאוחדת
קטגוריה:שירי זהב בארצות הברית
קטגוריה:שירי פלטינה כפולה בברזיל
קטגוריה:סינגלים בהוצאת אפיק רקורדס
פאפא ג'ונס פיצה

**פאפא ג'ונס** (באנגלית: **Papa John's**) היא רשת זיכיונות פיצה אמריקאית בינלאומית. זוהי רשת הפיצריות השלישית בגודלה בעולם, המונה כ-6,000 סניפים במעל 50 מדינות וטריטוריות, כולל בישראל.

## היסטוריה
המסעדה של 'פאפא ג'ון' הוקמה בשנת 1984 על ידי ג'ון שנאטר בחלק האחורי בבית אביו, בג'פרסוויל, אינדיאנה שבארצות הברית.

שנאטר מכר את מכונית הקמארו Z28 שלו (דגם שנת 1971) במטרה לרכוש ציוד פיצה משומש בשווי 1,600 דולר, והחל למכור פיצות ללקוחות. הפיצות הפכו לפופולריות והוא המציא את הטבילה של הפיצה ברוטב מיוחד שהומצא על ידו. בשנת 1993 הוא כבר הקים 500 חנויות, בשנת 1997 היו 1,500 חנויות ובשנת 2009 הוא רכש בחזרה את רכב הקאמרו שלו בתגמול של 250,000 דולר.

במהלך השנים החברה הפכה לבינלאומית ונכנסה ליבשות חדשות כגון אירופה, אסיה ואמריקה הלטינית.

ב-21 בדצמבר 2017 פרש ג'ון שנאטר והוחלף על ידי נשיא החברה סטיב ריצ'י.

ב-22 במרץ 2019 הצטרף לדירקטוריון החברה כפרזנטור שחקן ה-NBA שאקיל אוניל.

ב-27 באוגוסט 2019 מונה רוב לינץ' למנכ"ל במקום סטיב ריצ'י.

החברה היא ציבורית ומניותיה נסחרות בבורסה. הכנסותיה לשנת 2021 עמדו על 2.068 מיליארד דולר.

## בישראל
המותג "פאפא ג'ונס ישראל" נכנס לישראל בשנת 2016 על ידי אסף גרינברג (בעלי רשת הסושייה לשעבר) ובשנת 2020 עבר הזיכיון של פאפא ג'ונס בישראל לאיש העסקים מוטי ריכטר. ריכטר ניהל בעברו את רשת פיצה האט ישראל במשך מספר שנים והקים מותג פיצה באנגליה עבור איש העסקים טדי שגיא, הפועל תחת השם Camden Pizza ומונה מספר סניפים בקמדן מרקט וברחבי לונדון.

רשת פאפא ג'ונס ישראל מונה נכון לשנת 2026, 42 סניפים. לרשת מפעל לבצק אשר מייצר ומספק בצקים טריים לסניפי הרשת.

## מוצרים
הרשת מוכרת פיצות בשריות, פיצות צמחוניות, אצבעות גבינה, פפרוני רול, צ'יזי רול, קינוחים, רוטב שום, רוטב פיצה ועוד.

## קישורים חיצוניים

* 

קטגוריה:חברות מזון אמריקאיות
קטגוריה:רשתות מזון מהיר
קטגוריה:פיצה
אייבור מקסה

**סר (פרדריק) אייבור מקסה** (באנגלית: **Sir (Frederick) Ivor Maxse**; 22 בדצמבר 1862 – 28 בינואר 1958) היה גנרל בצבא הבריטי, אשר פיקד על כוחות במהלך מלחמת העולם הראשונה.

## ביוגרפיה
### ראשית חייו
מקסה נולד ב-22 בדצמבר 1862 בלונדון, והיה הבן הגדול של האדמירל פרדריק אוגוסטוס מקסה, אחיו הצעיר היה העיתונאי המפורסם לאופולד מקסה. אייבור, כפי שהיה מכונה בדרך כלל, התחנך בבית הספר רוגבי וב, ובשנת 1882 התגייס ל והצטרף לרגימנט קלעי המלך.

### קריירה צבאית
מקסה שירת בהודו תקופה ארוכה והשיג את דרגת הקפטן בגדודו לפני שעבר למשמר קולדסטרים בשנת 1891. הוא שימש כשלישו של הגנרל סר ארתור ליון פרמנטלה בשנים 1893–1894 שהיה המפקד הראשי בסקוטלנד ולאחר מכן מושל מלטה. בשנת 1897 מקסה נשלח לשרת בצבא המצרי ונטל חלק במערכה נגד המהדיסטים בסודאן. הוא שירת בדרגת Bimbashi (מייג'ור) בקרבות על אטברה ואומדורמאן ועוטר באות השירות המצוין בשנת 1898. במהלך הקרב על אום דיוואיקאראט בשנת 1899, הוא פיקד על גדוד. לאחר מכן נסע לדרום אפריקה, שם פרצה מלחמת הבורים השנייה בשנת 1899. מקסה שירת במטהו של לורד רוברטס וכמפקח משטרת פרטוריה לאחר שנפל בשבי ביוני 1900.

בסוף השנה הוא חזר לאנגליה, שם נכנס לתפקיד במשרד המלחמה, ובשנת 1903 מונה למפקד הגדוד ה-2 ברגימנט משמר קולדסטרים. בשנת 1907 הוא הפך למפקד הרגימנט, ובשנת 1910 הוא מונה למפקד החטיבה ה-1 (משמר) בפיקוד אלדרשוט.

### מלחמת העולם הראשונה
עם פרוץ מלחמת העולם הראשונה נשלח מקסה עם חטיבתו לצרפת כחלק מהדיוויזיה ה-1, ולחן עמה בקרבות מונס, המארן והאן. באוקטובר 1914, הוא הועלה לדרגת מייג'ור גנרל, ומונה למפקד הדיוויזיה ה-18 (המזרחית), אחת הדיוויזיות הראשונות בצבא קיצ'נר. במאי 1915 נשלחה הדיוויזיה לצרפת, שם היא לחמה בקרב איפר השני ובקרב לוס.

מקיץ 1916 השתתפה הדיוויזיה ה-18 ב בפיקודו של מקסה. היא הייתה אחת הדיוויזיות הבודדות שהשיגה את יעדיה במונטובאן-דה-פיקארדי (יחד עם הדיוויזיה ה-30) ביום הראשון של המערכה. עד לסיום המתקפה בנובמבר 1916, המשיכה הדיוויזיה לפעול כמעט ברציפות על הסום ונלחמה, בין היתר, באנקר.

בינואר 1917 הוא הועלה לדרגת לוטננט גנרל, טמונה למפקד הקורפוס ה-18, שהוקם בחזית המערבית, איתו השתתף במהלך הרדיפה לקו הינדנבורג במהלך מבצע אלבריך במרץ. מהקיץ ועד סתיו 1917 לחם הקורפוס בקרב איפר השלישי בפלנדריה כחלק מהארמייה החמישית תחת יוברט גוף. באביב 1918 לחם הקורפוס במהלך מבצע מיכאל תחת פיקודו של הנרי הורן, אולם עד מהרה מקסה הסתכסך כמו על טקטיקות, אספקה ואימונים, ולכן נשלח לתפקיד אחר.

ביוני 1918 מונה מקסה למפקח הכללי להכשרת צבאות בריטניה בצרפת. בתפקיד זה הקדיש תשומת לב רבה לטקטיקות שהציגו הגרמנים במתקפת האביב שלהם וניסה לכלול אותם בתקנות האימונים הבריטיות, שהשפיעו על מתקפת מאה הימים.

### לאחר המלחמה
לאחר תום המלחמה מונה מקסה למפקד פיקוד הצפון הבריטי ביוני 1919, לאחר שפיקד באופן זמני על הקורפוס ה-9 של ארמיית הריין הבריטית. בשנת 1926 הוא הועלה לדרגת גנרל ופרש מהצבא. בפיקוד צפון הוא היה מעורב באופן פעיל בקידום הקריירה של באזיל לידל הארט הצעיר.

לאחר מכן הוא הפך לבעלים מצליח של חברת גידול פירות. הוא סבל משבץ מוחי בשנת 1956 ובילה את שנות חייו האחרונות בבית אבות עד מותו ב-28 בינואר 1958.

## קישורים חיצוניים

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:המסדר הוויקטוריאני המלכותי: מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:בריטים שנולדו ב-1862
קטגוריה:בריטים שנפטרו ב-1958
יונדאי אטוס

**יונדאי אטוס** (באנגלית: **Hyundai Atos**) היא מכונית מיני עירונית מתוצרת יצרנית הרכב הדרום קוריאנית **[[יונדאי מוטור]]** אשר יוצרה בין השנים 1997–2014 בקוריאה הדרומית.

בנוסף דגמי "יונדאי אטוס" יוצרו בהודו על ידי "Hyundai Motor India Limited" , במלזיה על ידי "Inokom Corporation Sdn. Bhd" , במקסיקו על ידי "Bering Company", משווקת על ידי "קרייזלר מקסיקו", במצרים על ידי יצרנית הרכב המצרית "Ghabbour Group" , באינדונזיה, ובפקיסטן.

## מאפיינים
* 5 דלתות הצ'בק
* 4-5 נוסעים
* מנוע קדמי / הנעה קדמית
* קיבולת מכל דלק - 45 ליטר
* תאוצה בין 0-100 קמ"ש היא 15.1 שניות (דגם 1.0 ליטר משודך לתיבת הילוכים ידנית)
* דגם "יונדאי אטוס" משמש כניידת משטרה בהונג קונג

## תמונות

קובץ:1998 Hyundai Atos silver rear.JPG | "יונדאי אטוס", שנת 1998
קובץ:2002 Hyundai Atoz 1.0 Rear.jpg | "יונדאי אטוס", שנת 2002
קובץ:1999 Hyundai Atoz Automatic 1.0 Rear.jpg | "יונדאי אטוס", שנת 1999
קובץ:Hyundai Atos interior.jpg | "יונדאי אטוס" - מבט לתא הנהג
קובץ:2007 Hyundai Atos Prime.JPG | "יונדאי אטוס", שנת 2007
קובץ:Hyundai Atoz 800 1998 (15033347959).jpg | "יונדאי אטוס", שנת 1998
קובץ:Hyundai Atoz GLS in Karangasem, Bali.JPG | "יונדאי אטוס" דגם "GLS"



קובץ:Taxi Uriangato.JPG | "יונדאי אטוס" - מונית ב-"Uriangato"  במקסיקו 
קובץ:Taxi,mumbai,TN544.JPG | "יונדאי סנטרו" - מונית ב-מומביי בהודו  
קובץ:Santro taxi.JPG | "יונדאי סנטרו" - מונית ב-מומביי בהודו  



קובץ:Cheungchau Police car.jpg | "יונדאי אטוס" - ניידת משטרה ב-"Cheung Chau"  בהונג קונג (אי)
קובץ: Compact Police Car AM8261.JPG| "יונדאי אטוס" - ניידת משטרה ב-הונג קונג


## ראו גם
* יונדאי מוטור

## קישורים חיצוניים

* 
* 

## הערות שוליים

קטגוריה:מכוניות מיני
קטגוריה:מוניות
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים בהודו
קטגוריה:כלי רכב המורכבים במצרים
קטגוריה:כלי רכב המורכבים במלזיה
קטגוריה:כלי רכב המיוצרים באינדונזיה
קטגוריה:כלי רכב המיוצרים במקסיקו
קטגוריה:דגמי מכוניות שהושקו ב-1997
אטוס
ז'ול פאדלו

**ז'ול אֶטְיֱין פָּאדֶלוּּ** (בצרפתית: **Jules Étienne Pasdeloup**; 15 בספטמבר 1819 – 14 באוגוסט 1887) היה מנצח צרפתי.

## ביוגרפיה
פאדלו נולד בפריז. אביו היה עוזר למנצח באופרה קומיק; הוא למד בקונסרבטואר של פריז, וסיים את לימודיו עם פרס ראשון בפסנתר. בשנת 1851 ייסד את "אגודת האמנים הצעירים של הקונסרבטואר", שהגישה במשך עשור קונצרטים באולם הרץ, וכמנצח על קונצרטים אלה, עשה רבות לקירוב מיטב היצירות החדשות של התקופה לקהל המאזינים. גם לקונצרטי פאדלו הפופולריים בקרקס החורף בפריז, בין השנים 1861 ל-1884, הייתה השפעה רבה על קידום הטעם הצרפתי במוזיקה, הודות ליצירות מאת ריכרד וגנר ורוברט שומאן, בד בבד עם חידוש התעניינות הקהל בסימפוניות מאת מוצרט, יוזף היידן ובטהובן. ב-1868 ייסד את "אגודת האורטוריות" כדי להביא אורטוריות לקהל המאזינים, והצטרף לתיאטר ליריק, אם כי שם התאכזב, כשהחייאת אופרות כמו איפיגניה בטאוריס של כריסטוף ויליבלד גלוק לא זכתה להצלחה פופולרית כפי שקיווה.

ז'ול פאדלו היה לחבר בלגיון הכבוד. הוא מת בגיל 67, בפונטנבלו.

## קישורים חיצוניים

*"Rehearsal of the Pasdeloup orchestra at the Cirque d'hiver" John Singer Sargent חזרה של תזמורת פאדלו בקרקס החורף, ציור של ג'ון סינגר סרג'נט

## הערות שוליים

קטגוריה:מנצחים צרפתים
קטגוריה:בוגרי הקונסרבטואר של פריז
קטגוריה:פריז: אישים
קטגוריה:צרפתים שנולדו ב-1819
קטגוריה:צרפתים שנפטרו ב-1887
Hypnotize (שיר)

**** (בעברית: **להפנט**) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשון מתוך האלבום החמישי והאחרון שהוציאה הלהקה, הנושא את השם Hypnotize. סינגל זה זכה במקום הראשון במצעד בילבורד בקטגוריית "רוק מודרני", והיה להצלחה הבינלאומית הכי גדולה של הלהקה.

## קליפ וידאו
בתחילת הקליפ מופיע מסוק ריסוס, שמפזר צבע מעל אצטדיון בגרנד ראפידס, מישיגן. לאחר מכן מופיעים קטעים מההופעה במקום בספטמבר 2005. לקראת סוף השיר חוזר המסוק לפזר צבע מעל האצטדיון, ומרכיב מהצבע את תמונת האלבום.

## משתתפים

* דארון מאלכיאן - גיטרה חשמלית, שירה
* סרג' טנקיאן - קלידים, שירה
* שאבו אודאג'יאן - גיטרה בס
* ג'ון דאלמיאן - תופים

## מצעדים

## קישורים חיצוניים

קטגוריה:שירי System of a Down
קטגוריה:שירים באנגלית
קטגוריה:שירים שהופקו על ידי ריק רובין
חוזת אלנפר

**חַוְזַת אַלְנַפַר** או **מְצוֹר הָחוֹפֶן** הוא כינוי לרעב שפקד את העיר צנעא וסביבתה בשנים ה'תרס"ד–ה'תרס"ה (1904–1905), עקב מלחמות הטורקים עם הערבים המקומיים תושבי תימן בראשות האימאם יחיא חמיד אלדין. הרעב כילה כ-50% מאוכלוסיית העיר, יהודים וערבים, וגרם למעבר של רבים מיושבי צנעא לכפרים הסמוכים. לאחר ניצחון האימאם יחיא חזרו שארית היהודים לצנעא ושיקמו מחדש את הרובע היהודי.

## רקע היסטורי
בשנת ה'תרל"ב (1872) כבשו הטורקים את צנעא בירת תימן, ופרשו את שלטונם גם על מקומות אחרים במרכז תימן. השנים ה'תרס"ד–ה'תרס"ה (1904–1905) היו שנות בצורת בתימן, והרעב הכביד מאוד על האוכלוסייה היהודית, במיוחד בצנעא הבירה. האימאם יחיא חמיד אלדין, שמשל בתימן במקומות שבהם לא הייתה לשלטון הטורקי אחיזה, קרא לשבטים למרוד בטורקים ולעלות עמו על צנעא, לצור עליה ולגרש את הטורקים ששלטו בה. מצור זה ידוע בשם חוזת אלנפר, ובמהלכו מתו מוסלמים רבים, והרבה מתושביה היהודים של צנעא. במצור זה עלה בידי האימאם יחיא לערער את שלטון הטורקים, ובאפריל 1905 הוא כבש את העיר. גם במקומות נוספים בתימן שהטורקים שלטו בהם הצליח האימאם לערער את שלטונם.

## חותם תרבותי
חוזת אלנפר הוא אירוע טרגי בהיסטוריה של יהודי תימן. ניתן לראות בו את אחד המאורעות הקשים ביותר שפקדו את יהודי תימן בגלותם, והיותר קשה שפקד אותם במאה העשרים, כפי שעולה מריבוי הרשימות, השירים והאזכורים של המאורע. לקהילה היהודית לא הייתה שום יד בהתרחשויות אבל התוצאות מבחינתה היו קשות ביותר, וסבלם של היהודים עלה בהרבה על זה של שאר התושבים. על קורות היהודים בצנעא בפרט ובתימן בכלל נכתבו רשימות אחדות ואף קינות. אחת מהן הפכה לקינת עם, ויש שנהגו לשיר אותה אפילו בחתונות כדי לזכור את תקופת הרעב ולהכניע את הלבבות לאביהם שבשמים.

הכרוניקה החשובה ביותר על מאורעות התקופה, ׳אַשְׁכְּלוֹת מְרוֹרוֹת׳, נכתבה בידי ר׳ סלימאן בן יחיא חבשוש, והיא מתארת את המצור והרעב בעיקר במקום מגוריו צנעא. רשימה נוספת על מאורעות התקופה כתב ר׳ סעיד ערוסי. גם הוא כקודמו התגורר בצנעא ותיאר בעיקר את הרעב והמצור בעיר. בנוסף, שליח כי״ח לתימן, יום טוב צמח, כתב דו״ח מפורט בצרפתית.

## לקריאה נוספת
* .
*
*
*

## קישורים חיצוניים
* חוזת אלנפר (מצור החופן), לקסיקון ליהדות תימן, באתר האגודה לטיפוח חברה ותרבות.
## הערות שוליים

קטגוריה:יהדות תימן
קטגוריה:האימפריה העות'מאנית
קטגוריה:תימן: היסטוריה
קטגוריה:המאה ה-20
בן 10: כוח החייזרים

**בן 10: כוח החייזרים** (באנגלית: **Ben 10: Alien Force**) היא סדרת הנפשה אמריקאית לילדים ששודרה בערוץ Cartoon Network. בישראל הסדרה החלה להיות משודרת ב-7 באפריל 2010 בערוץ הילדים בדיבוב לעברית. הסדרה מתרחשת חמש שנים לאחר הסדרה "בן 10" ולוקחת טון אפל יותר מהסדרה המקורית.

העונה הראשונה עלתה לשירות הסטרימינג "HBO Max" עם השקתו בישראל ב-13 בינואר 2026, בלי דיבוב/תרגום לעברית.

## תקציר העלילה
חמש שנים לאחר הסדרה מקורית, בן טניסון, כיום כבר נער, שוב פעם עוטה את האומניטריקס על מנת להגן על כדור הארץ וכל חלקי הגלקסיה ממתקפת חייזרים מרושעים. האומנטריקס עצמו, כלי דמוי שעון יד, מאפשר לבן להשתנות לצורות של חייזרים רבים.

## דמויות
### דמויות ראשיות
***בן טניסון** (איטן גרינברג) - הדמות הראשית בסדרה, כיום בן 15, הוא המנהיג לאחר שסבו מקס נעלם באופן מסתורי. בעל שעון שנקרא "האומניטריקס". האומניטריקס התחדש ונותן לו להשתנות ל-10 סוגים חדשים של חייזרים גיבורים אשר חזקים יותר ועוצמתיים יותר מהחייזרים בסדרה המקורית. במשך 5 השנים בן נעשה דרמטי וקיבל כוח, מנהיגות ותבונה.
***גוון טניסון** (שירה נאור) - בת דודתו של בן. כיום בת 15, בעלת כוחות קסם מיוחדים. היא יכולה לשלוט, ליצור ואפילו לעצב צורות לחבלים וגשרים, טילים מוצקים ושריונות ואבני דרך בעת חציית מקומות מסוכנים.
***קווין איתן לווין** (יהונתן מגון) - יריב לשעבר של בן, עובד כיום כסוחר טכנולוגיה חייזרית. הוא לא בכוונה היה מעורב בקנוניה והצטרף לבן מתוך רצון כדי להתנצל על פעולותיו. יש לו יכולת לספוג דברים שהוא נוגע אם זה אבן או מתכת ומקבל מהם כוח והגנה במהלך הקרב.
***מקס טניסון** (צביקה שוורצברג) - סבא של בן וגוון.
***ג'ולי יממוטו** (מורן שכניק) - מושא אהבתו של בן וחברתו. היא אוהבת לשחק טניס, לאכול צ'יפס חריף, ומטפלת בחיית המחמד שלה, ניט (חייזר שהיא ובן מצאו).

## ראו גם
* ג'נרטור רקס - לשתי הסדרות יש פרק איחוד משוטף תחת הסדרה הזאת.

## קישורים חיצוניים

* 

* 
* ויקי המוקדשת לסדרות של בן 10 

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2008
קטגוריה:ערוץ הילדים: תוכניות רכש
קטגוריה:בן 10
קטגוריה:Cartoon Network: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
גאורג ויכורה

**גאורג ויכורה** (בגרמנית: **Carl Georg Wichura**; 15 בדצמבר 1851 – 11 בדצמבר 1923) היה גנרל גרמני, שפיקד על כוחות במלחמת העולם הראשונה.

## ביוגרפיה
### קריירה מוקדמת
ויכורה נולד ב-15 בדצמבר 1851 ברטיבור, ובשנת 1872 התגייס ל והצטרף לרגימנט הרגלים ה-51 (שלזיה התחתית ה-4). ב-16 באוגוסט 1883 הוא הועלה לדרגת אובר לוטננט, וב-15 באוגוסט 1885 הוא הועבר לברומברג, שם שימש כקצין מטה של חטיבת הרגלים ה-8. ב-22 במרץ 1889 הוא הועלה לדרגת האופטמן, וכעבור שנה הוא הועבר לשטרסבורג, שם שימש כמפקד פלוגה ברגימנט הרגלים ה-143. ב-14 ביוני 1898 הוא הועבר להאגנאו, שם שימש כמפקד פלוגה ברגימנט הרגלים ה-137. ב-12 בספטמבר 1896 הוא הועלה לדרגת מיור, ולאחר מכן מונה למפקד הגדוד ה-3 ברגימנט הרגלים ה-143. ב-9 ביולי 1900 מונה ויכורה למפקד הגדוד ה-1 ברגימנט הרגלים ה-4 במזרח אסיה, איתו היה מעורב בדיכוי מרד הבוקסרים בסין, ועל כך עוטר בעיטור מסדר הנשר האדום עם חרבות.

ב-2 בספטמבר 1901 מונה ויכורה למפקד הגדוד ה-3 ברגימנט הרגלים ה-132, וב-18 באפריל 1903 הוא הועלה לדרגת אוברסט לוטננט. חודשיים לאחר מכן הוא הועבר למטה רגימנט הרגלים ה-113 (באדן ה-5) בפרייבורג. ב-22 באפריל 1905 הוא מונה למפקד פיקוד מחוז ברלין ה-1, וב-10 באפריל 1906 הוא הועלה לדרגת אוברסט. ב-17 בדצמבר 1908 הוא מונה למפקד רגימנט הגרנדירים ה-10 (שלזיה ה-1 - המלך פרידריך וילהלם השני. ב-18 בפברואר 1910 הוא מונה למפקד חטיבת הרגלים ה-23, וב-22 במרץ 1910 הוא הועלה לדרגת גנרל מיור. עם העברתו לפרנקפורט על האודר ב-1 באוקטובר 1912, הועלה ויכורה לדרגת גנרל לוטננט ומונה למפקד הדיוויזיה ה-5.

### מלחמת העולם הראשונה ואחריתו
עם פרוץ מלחמת העולם הראשונה, הייתה הדיוויזיה חלק מהקורפוס ה-3 בפיקוד אוואלד פון לוכו. הוא נערך בחזית המערבית במסגרת הארמייה הראשונה של אלכסנדר פון קלוק. הדיוויזיה נטלה חלק בקרבות מונס, לה קאטו ובקרב על המארן. בספטמבר 1915 הייתה אמורה הדיוויזיה להישלח לחזית המזרחית, אולם לבסוף נשארה ולחמה בקרב שמפאן השני. בפברואר 1916 לחמה הדיוויזיה בקרב ורדן, ולוחמיה השתתפו בכיבוש מבצר דואומון. ב-6 בספטמבר 1916 מונה ויכורה למפקד קורפוס המילואים ה-8, ובשנת 1917 לחם הקורפוס בקרב אראס. בשנת 1918 לחם הקורפוס במתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס. ב-2 בינואר 1919 הועלה ויכורה לדרגת גנרל חיל הרגלים, וב-20 בספטמבר 1919 פרש ויכורה מתפקידו ופרש מהצבא. לאחר מכן הוא חי בפרנקפורט על האודר, עד מותו ב-11 בדצמבר 1923.

## קישורים חיצוניים

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי אות מסדר העיט האדום
קטגוריה:מעוטרי פור לה מריט
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1851
קטגוריה:גרמנים שנפטרו ב-1923
החוטפים המובילים בתולדות ה-NBA

[שמאל|ממוזער|230px|[ג'ון סטוקטון, החוטף המוביל בתולדות ה-NBA]]
רשימה זו מציגה את 30 שחקני** [[ליגת ה-NBA]] **אשר ביצעו את מספר** ה[[חטיפה (כדורסל)|חטיפות]] **הרב ביותר בליגה, מאז החלה לעקוב אחר חטיפות כנתון סטטיסטי בעונת . הנתונים מתייחסים לעונה הסדירה בלבד, כמקובל בליגת ה-NBA אשר מפרידה בין נתונים סטטיסטיים של העונה הסדירה לבין אלו של פלייאוף ה-NBA.

החוטף המוביל בתולדות ה-NBA הוא ג'ון סטוקטון, אשר לאורך 19 עונותיו בליגה חטף 3,265 פעמים בסך הכול. מאז תחילת רישום החטיפות ב-NBA, החזיקו בתואר "החוטף המוביל" שבעה שחקנים שונים: לארי סטיל (1973–1975), ריק בארי (1975–1976 ו-1977–1979), סליק ווטס (1976–1977), רנדי סמית' (1979–1984), גאס ויליאמס (1984–1986), מוריס צ'יקס (1986–1995) וסטוקטון (מאז שנת 1995).

## רשימת 30 החוטפים המובילים
[שמאל|ממוזער|200px|[כריס פול, ניצב במקום השני ברשימה]]
[שמאל|ממוזער|200px|[ג'ייסון קיד, ניצב במקום השלישי ברשימה]]
[שמאל|ממוזער|200px|[גארי פייטון, ניצב במקום החמישי ברשימה]]
[שמאל|ממוזער|200px|[סקוטי פיפן, ניצב במקום השמיני ברשימה]]
[שמאל|ממוזער|200px|[קלייד דרקסלר, ניצב במקום התשיעי ברשימה]]
*הנתונים מעודכנים לסוף עונת :

## קישורים חיצוניים
*רשימת החוטפים המובילים בליגות ה-NBA וה-ABA, באתר basketball-reference.com

קטגוריה:רשימות בנושא ספורט
קטגוריה:NBA
פלומה

**פלומה** (מספרדית: **Paloma**; יונה) הוא קוקטייל המוכר רשמית על ידי איגוד הברמנים הבינלאומי. מורכב מטקילה, מיץ ליים, משקה מוגז בטעם אשכוליות וקמצוץ מלח. קיימת אפשרות להחליף את המשקה אשכוליות המוגז בתערובת של מיץ אשכוליות עם מי סודה.

המשקה פופולרי למדי במקסיקו והוא אף נמכר בפחיות. קיימת גם גרסה פשוטה יותר של הקוקטייל, המורכב מטקילה ומוגז אשכוליות בלבד. פלומה דומה מעט לקוקטייל אחר מבוסס מיץ אשכוליות: גריהאונד , המכיל ג'ין במקום טקילה.

## קישורים חיצוניים

* איך להכין קוקטייל פאלומה, באתר יוטיוב 

## הערות שוליים

קטגוריה:קוקטיילים
בן 10 (סדרת טלוויזיה, 2016)

**בן 10** (באנגלית: **Ben 10**) היא סדרת הנפשה אמריקאית לילדים, שמשודרת בערוץ Cartoon Network, המשמשת כאתחול לסדרה בעלת אותו שם. בישראל הסדרה שודרה בשנת 2017 בערוץ הילדים, בדיבוב לעברית.

## תקציר העלילה
הסדרה מציגה מחדש את עלילת הסדרה המקורית.

הסדרה עצמה מתמקדת בילד בשם בן טניסון, שנוסע במהלך הקיץ עם סבו, מקס, ובת דודתו גוון לחופשה בקרוואן. במהלך עצירה ביער מבחין בן במטאוריט הנוחת בכדור הארץ. לאחר שהוא מגיע למקום הפגיעה הוא מוצא שם שעון יד מוזר ("האומניטריקס"), אותו הוא עונד על זרועו. האומניטריקס מאפשר לו לשנות את צורתו לאחד מתוך עשרה חייזרים. בהמשך מסתבר כי אנשים וחייזרים רבים מגלים עניין בשעון ומנסים להשיג אותו.

לאורך הסדרה בן וסבו, המתגלה כחבר לשעבר בארגון צדק גלקטי בשם "שרברבים", ובת דודתו, הלומדת קסמים, נאבקים במזימות שונות ולומדים להגן על עצמם.

## דמויות
### דמויות ראשיות
***בן טניסון** (איטן גרינברג) - הדמות הראשית בסדרה, בעל שעון שנקרא "האומניטריקס". האומניטריקס מאפשר לו לשנות את צורתו לאחד מתוך עשרה חייזרים.
***גוון טניסון** (שירה נאור/לורן סביר) - בת דודתו של בן.
***מקס טניסון** (צביקה שוורצברג) - סבא של בן וגוון.

## קישורים חיצוניים

* 

* 
* ויקי המוקדשת לסדרות של בן 10 

קטגוריה:סדרות הנפשה אמריקאיות

קטגוריה:ערוץ הילדים: תוכניות רכש
קטגוריה:סדרות ספין-אוף אמריקאיות
קטגוריה:Cartoon Network: תוכניות וסדרות
קטגוריה:בן 10
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2016
רכבת קלה (סרט)

**רכבת קלה** הוא סרט דרמה ישראלי בבימויו של עמוס גיתאי, ובכיכובם של מתייה אמלריק ופיפו דלבונו. הוא עלה לאקרנים בישראל ב-3 בספטמבר 2018.

## תקציר העלילה
הסרט מספר אודות אוסף של אפיזודות המתרחשות כולן ברכבת הקלה בירושלים, המשמשת כמיקרוקוסמוס וכמראה אנושית למציאות הישראלית.

## קישורים חיצוניים

* 

קטגוריה:סרטי דרמה ישראליים
קטגוריה:סרטי עמוס גיתאי
קטגוריה:רכבות בקולנוע
קטגוריה:ירושלים בקולנוע
קטגוריה:סרטים ישראליים משנת 2018
קטגוריה:הרכבת הקלה בירושלים
שמעון אפרת

**שמעון אפרת** (נולד ב-21 ביוני 1954) הוא פרופסור אמריטוס במחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב. פרופסור אפרת עוסק בחקר הגורמים לסוכרת ובפיתוח מקורות חלופיים לייצור האינסולין בגוף.

## ביוגרפיה
### נעורים
שמעון אפרת נולד ברומניה ב-1954 למשה (מוני) פטריאנו והנרייטה לבית מיכלשטיין. ב-1961 עלה ארצה עם הוריו וגדל ולמד ברמת גן. עם סיום לימודי התיכון ב"אוהל שם" המשיך ללימודי תואר ראשון ולאחר השלמתם התגייס לשירות צה"ל, במהלכו השלים קורס קצינים ושירת כקצין חינוך וידיעת הארץ.

### לימודים אקדמיים
* תואר ראשון במדעי החיים באוניברסיטת בר-אילן (במסגרת עתודה אקדמאית).
* ב-1985 הוסמך כדוקטור בתחום של ביולוגיה מולקולרית מטעם האוניברסיטה העברית בירושלים.
* בשנים 1985 עד 1988 השלים את הפוסט-דוקטורט שלו במעבדות "קולד ספרינג הרבור"  שבניו יורק.

### מינויים אקדמיים
* 1989-1993 - מרצה בכיר בבית הספר לרפואה ע"ש אלברט איינשטיין (Albert Einstein College of Medicine) בניו יורק.
* 1993-1998 - פרופסור חבר בבית הספר לרפואה ע"ש אלברט איינשטיין בניו יורק.
*1998-1999 - פרופסור מן המניין בבית הספר לרפואה ע"ש אלברט איינשטיין בניו יורק.
*2009-1999 - פרופסור אורח בבית הספר לרפואה ע"ש אלברט איינשטיין בניו יורק.
* 1995-2007 - פרופסור חבר בפקולטה לרפואה ע"ש סאקלר באוניברסיטת תל אביב.
* החל מ-2007 - פרופסור מן המניין בפקולטה לרפואה ע"ש סאקלר באוניברסיטת תל אביב.
* 2024-2008 - מופקד הקתדרה לחקר סוכרת נעורים ע"ש ננסי גלאק רייגן במחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב.
* 2017 - 2021 - ראש המחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב.

### משפחה
שמעון נשוי לאביטל (לבית אלון) ולהם 3 בנות. גר בזכרון יעקב.

## תחומי מחקר ופרסומים
מחקריו של פרופסור אפרת עוסקים בתאי בטא באיי לנגרהנס שבלבלב, המייצרים את ההורמון אינסולין. כשל בתאים אלה גורם לסוכרת, הפוגעת בכ-400 מיליון אנשים ברחבי העולם. הטיפול המיטבי במחלה הוא השתלת תאי ביטא תקינים אך טיפול זה מוגבל עקב מחסור בתורמי לבלב. מחקריו של פרופסור אפרת מתמקדים בפיתוח מקורות חלופיים של תאים מייצרי אינסולין להשתלה, מתאי גזע עובריים ומתאים בוגרים.

פרופסור אפרת פרסם למעלה מ-100 מאמרים מדעיים.

## יישומים ושיתופי פעולה
* ב-1996 היה פרופ' אפרת שותף להקמת חברת הביוטכנולוגיה Modex Therapeutics שבשווייץ.

## קישורים חיצוניים
* דף הבית של פרופסור שמעון אפרת באתר "אוניברסיטת תל אביב"
* 
* שמעון אפרת, מנסים לרפא סוכרת נעורים - מחקר גילה כיצד ניתן לגדל תאי לבלב מייצרי ההורמון אינסולין, באתר "הקרן הלאומית למדע", 15 באוקטובר 2017

## הערות שוליים

קטגוריה:ביולוגים ישראלים
קטגוריה:גנטיקאים ישראלים
קטגוריה:סגל אוניברסיטת תל אביב: רפואה
קטגוריה:חוקרי סוכרת
קטגוריה:בוגרי העתודה האקדמית
קטגוריה:בוגרי אוניברסיטת בר-אילן
קטגוריה:בעלי תואר דוקטור מהאוניברסיטה העברית בירושלים
קטגוריה:עולים בשנות ה-1960
קטגוריה:ישראלים ילידי רומניה
קטגוריה:זכרון יעקב: אישים
קטגוריה:בוגרי בית הספר אהל שם
קטגוריה:ישראלים שנולדו ב-1954
בן 10: אומניברס

**בן 10: אומניברס** (באנגלית: **Ben 10: Omniverse**) היא סדרת הנפשה אמריקאית לילדים ששודרה בערוץ Cartoon Network. בישראל הסדרה שודרה בשנים 2013–2016 בערוץ הילדים, בדיבוב לעברית. הסדרה מתרחשת לאחר סיום הסדרה "בן 10: החייזרים החדשים".

## תקציר העלילה
עלילת הסדרה מתחילה בסיום הסדרה "בן 10: החייזרים החדשים", כאשר בן, גוון וקווין מנסים לעצור את ליצן הפשע זומבוזו. מיד לאחר מכן, גוון מספרת שהיא מתחילה ללמוד באוניברסיטה וקווין מצטרף במטרה להיות קרוב אליה. מספר ימים לאחר מכן, ארגון "השרברבים" (ארגון בדיוני החוקר חייזרים בדומה לארגון הבדיוני "גברים בשחור") מצוות את בן לשותף חייזרי חדש בשם רוק בלונקו. השניים מתוודעים אחד לשני ועוברים הרפתקאות ברחבי הגלקסיה, בעיר "בלווד" ובעיר התחתית בה חיה בסתר מושבת חייזרים תחת פיקוח השרברבים.

## דמויות
### דמויות ראשיות
***בן טניסון** (איטן גרינברג) - הדמות הראשית בסדרה.
***רוק בלונקו** (דניאל מגון) - טירון חייזר שרברב והשותף החדש של בן.
***מקס טניסון** (צביקה שוורצברג) - סבא של בן וגוון.

## קישורים חיצוניים
* 

* 
* ויקי המוקדשת לסדרות של בן 10 

קטגוריה:סדרות הנפשה אמריקאיות

קטגוריה:ערוץ הילדים: תוכניות רכש
קטגוריה:בן 10
קטגוריה:Cartoon Network: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2012
נבחרת ישראל בקטרגל

**נבחרת ישראל בקטרגל** (נקראת כיום: **נבחרת ישראל באולמות**) מייצגת את ישראל בתחרויות בינלאומיות בענף הקטרגל ונמצאת בפיקוחה של ההתאחדות לכדורגל בישראל.

נכון ליוני 2025 על פי שיטת הדירוג ELO לנבחרות פיפ"א נבחרת ישראל מדורגת במקום ה-102 בעולם. בשנים 1989 ו-1992 סיימה נבחרת ישראל במקום הרביעי באליפות אירופה של UEFS, הקונפדרציה האירופאית של AMF.

כמו כן הנבחרת השתתפה פעמיים בגביע העולם בקטרגל של AMF, בשנים: 1994 ו-1997 אך הודחה בסיבוב הראשון בתחרות. לגביע העולם של פיפ"א לא העפילה הנבחרת מעולם.

בנובמבר 2020 לראשונה בתולדותיה העפילה הנבחרת (תחת הדרכתו של אבי כליף) לבית גמר הפלייאוף במוקדמות היורו, בו תתמודד נגד נבחרות בלארוס, הונגריה וקזחסטן.

באפריל 2021, ספגה הנבחרת את התבוסה הגדולה ביותר בתולדותיה 0–14 מנבחרת בלארוס המקומית, במסגרת משחק מוקדמות יורו בקטרגל שהתקיים במינסק.
## הערות שוליים

קטגוריה:ישראל: קטרגל
קטרגל
קטגוריה:נבחרות ספורט לאומיות